Die Nuwe Lewe Aanbiddingsentrum is ’n onafhanklike, outonome gemeente wat as ’n nie-winsgewende gemeente onder die Maatskappy Wet geregistreer is.
Ons handhaaf ‘n Pinkster en Charismatiese Bedieningstyl en verleen prominensie aan die Persoon van die Heilige Gees en Hy beweeg en werk soos Hy wil, wanneer Hy wil en deur wie Hy wil. Ons is sensitief om nie die Heilige Gees se vloei in die gemeente op enige manier te blokkeer nie.
Ons kan met oorgawe verklaar dat Nuwe Lewe ’n plek is waar God met ons ontmoet en waar Hy deur Sy Gees en Woord tot ons almal spreek.
Efs 4:8 Daarom sê Hy: Toe Hy opgevaar het in die hoogte, het Hy die gevangenes gevange geneem en gawes aan die mense gegee.
Efs 4:10 Hy wat neergedaal het, is dieselfde as Hy wat opgevaar het bokant al die hemele, sodat Hy alles tot volheid kan bring.
Derhalwe is dit vir ons belangrik om geestelik verantwoordbaar te wees, aangesien die Heilige Gees (Hand 1:2) en God se Woord steeds ons enigste rigting aanwyser sal wees.
Die leiding van die Heilige Gees was so duidelik omtrent die saak, dat die hele gemeente besluit het om 'n onafhanklike gemeente op 01 Julie 2015 te begin.